Lav et referat af nedenstående tekst:

Tekst:
Aalborg Håndbold udraderede lørdag Skjern i sæsonpremieren i Herre Håndbold Ligaen. Det skete ikke mindst via en kraftpræstation af Niklas Landin. Det nordjyske hold vandt med 38-26. Aalborg Håndbold skulle lørdag forsøge at rejse sig efter et skuffende nederlag i Super Cup-finalen mod GOG tidligere på ugen. Helt fra start var det tydeligt at se, at Aalborg-holdet var meget opsatte på at vaske pletten væk fra midtugens kamp. Det nordjyske hold var også godt hjulpet på vej af et veloplagt publikum. Aalborg Håndbold har over sommerferien fået knap 500 ekstra siddepladser, hvilket betyder, at der nu er plads til 5500 tilskuere i Sparekassen Danmark Arena. De fremmødte i en fyldt arena kunne med god grund gå hjem med et smil på læben. Niklas Landin, der spillede sin første ligakamp for Aalborg på hjemmebane, viste nemlig flere gange prøver på, hvorfor han flere gange er blevet kåret som verdens bedste målmand. Se interviews i bunden af artiklen I første halvleg var Aalborg-defensiven langt fra fejlfri, men Landin formåede alligevel at pille glansen af Skjern-skytterne i flere tilfælde. Mikkel Hansen spares Landsholdskeeperen stod med en redningsprocent på 38 i første halvleg, hvilket var afgørende for, at Stefan Madsens tropper var foran 17-14 ved pausen. Den føring blev mere eller mindre kun større i anden halvleg. Derfor kunne Aalborg Håndbolds cheftræner med ro i sindet spare Mikkel Hansen og Martin Larsen, som slet ikke kom på halgulvet i løbet af kampen. Med omkring otte minutter igen satte Landin sig også ud på bænken, da sejren var i hus. Verdensklasse-keeperen sluttede med en redningsprocent på akkurat det, som han gik til pause med. Nemlig 38 procent. Fra bænken kunne han se holdkammeraterne cruise mod sejren. Aalborg Håndbold vandt med to cifre. I Sparekassen Danmark Arena høstede de en sejr på 38-26. Lasse Mikkelsen fra Skjern blev kampens topscorer med 10 mål. Interview med kampens spiller Niklas Landin: Interview med cheftræner i Aalborg Håndbold Stefan Madsen:

Referat:
Aalborg Håndbold er tilbage på sejrskurs.